 Hai la vitamina D, neamule, ca e gratis de la Dragnea! Ads Actualitate Politic Business Sport Life Show Login Arhiva Liviu Dragnea presedinte PSD Hai la vitamina D, neamule, ca e gratis de la Dragnea! Autor: Victor Pitigoi Marti, 05 Februarie 2019, ora 07:36 8235 citiri Ca sa dea bine in fata omului sarman, care asteapta de la tatucul natiei sa-l chiverniseasca direct pe el, nu indirect prin autostrazi si spitale, domnul Dragnea ne anunta ca s-a gandit sa acorde tuturor copiilor, prin buget, vitamina D Pentru o asemenea concluzie, n-a fost destul sa citeasca bugetul, sa-si consulte consilierii, sa ceara sfatul specialistilor si al premierului A fost nevoie de CEx la PSD, unde nu cred sa nu fi auzit plangerile primarilor, nevoia de bani din diferite sectoare, poate chiar informatii despre cat de saraca este tara, iar dupa ce i-a ascultat pe toti, asta si-a zis el ca ne-ar lipsi noua, ca sa ne facem europeni: vitamina D Nu subestimez importanta respectivei vitamine, desi teoretic stiu despre ea la fel de putin pe cat nu stie domnul Dragnea Nici eu nu sunt de specialitate, dar am administrat-o copiilor mei, pe timpul vechii dictaturi si parca imi amintesc ca atunci o primeam gratis la policlinica, fara ca seful statului sa se fandoseasca in fata natiunii ca el a catadicsit sa ne-o dea si nu altul Pun mana-n foc ca pe domnul Dragnea il doare-n pix de copii, dar banuieste ca omul sarman, afland cum se ingrijeste jupanul de familia lui si de copilul lui, isi va zice cam asa, in gandul sau: fain om, Dragnea asta! E de-al nostru! Pe el il votez la toamna presedinte, nu pe celalalt care iubeste mai mult statul paralel, decat vitamina mea Toti gresim Numai Liviu Dragnea nu greseste niciodata Este dezgustator si chiar alarmant sa-l auzi pe liderul principalului partid de guvernament cum reduce fondurile serviciilor secrete, cu explicatia de tip Bula ca "un program de acordare gratuita pentru toti copiii din Romania de vitamina D este tot un program de siguranta nationala" Ads Sa nu ne jucam iresponsabil cu cuvintele, domnule Dragnea Pana la urma, toate sunt de siguranta nationala, dar una sunt vitaminele, oricare ar fi ele, si alta este activitatea de informare, spionaj si contraspionaj, cu efecte directe in linistea si siguranta noastra, a tuturor Ma intreb, care ar fi reactia domnului Dragnea in cazul in care - Doamne fereste! - s-ar produce in tara noastra un grav atac teorist, iar serviciile de informatii ar dovedi ca n-au reusit sa-l previna din lipsa fondurilor pentru achizitionarea aparaturii necesare, sau chiar din lipsa de personal? Ar avea oare curajul, barbatia si onestitatea sa ne spuna: "Da, eu am gresit, eu am luat banii prevazuti la serviciile speciale si i-am transferat la vitamina D, fara sa ma gandesc ce bomba cu ceas poate exploda din asta"? Nu-l banuiesc capabil de asemenea recunoastere pe seful PSD Si-a recunoscut el vreodata o greseala? A recunoscut, dupa matrasirea premierului Grindeanu, ca a gresit propunandu-l? Nici vorba: propunerea a fost buna, dar "Grindeanu m-a dezamagit" Ads Tot dezamagire a fost si Tudose, propus tot de el si prezentat cu asigurari ca este foarte bun In schimb, nu este dezamagire Viorica Dancila, cea care nu stie unde-i aterizeaza avionul, confunda Europa cu Afganistanul si uita cum il cheama pe interlocutor Ea este foarte buna, iar "daddy" nu greseste niciodata Demnitarii se calca pe picioare intre ei, de multi ce sunt, iar noi taiem fondurile serviciilor de informaiti Dar sa revenim la vitamina Nu i-as face proces de intentie domnului Dragnea, dar simt ca nu sanatatea copiilor il doare pe el, ci reglarea conturilor cu presedintele, sanctionarea serviciilor speciale, ca sa le invete minte, sa vada respectivii sefi cat ii costa pe ei colaborarea cu Cotrocenii Daca nu era la mijloc pofta teribila si as zice chiar sadica a lui Dragnea de a-si arata muschii catre serviciile speciale, cu ricosa la Cotroceni, sigur gasea alte surse pentru a acoperi mai inteligent costurile vitaminei D Nu doar mai inteligent, dar si cu mai putine riscuri Ads Scriam recent ca Romania are unul din cele mai stufoase guverne din Europa Asta nu inseamna cheltuieli? Avem 27 de ministere Franta are 16 Avem 130 de secretari de stat Franta are 17, iar economia Frantei merge mult mai bine decat a noastra Nu am cum face un calcul, dar cred ca desfiintand diferenta de 11 ministere si 113 secretari de stat, cu consilierii respectivi, cu sefii de cabinet, secretarele, soferii, masina, benzina si tot ce i se mai cade unui demnitar, s-ar face suficiente fonduri sa cumparam vitamna D pentru toti copiii din Romania si poate chiar din tarile vecine, carora le-am spune: serviti-va, sunt cadou de la Dragnea Fireste, nu dau eu solutii, este numai o idee Dar exista si altele Nu avem numai cel mai stufos Guvern, avem si cel mai mare Parlament Dragnea ocupa un birou cat un cinematograf, Tariceanu cat altul, zecile de functionari care ii servesc direct pe acestia doi sunt toti instalati in birouri elegante, plus sefii de comisii, sefuletii mai mici, simpli parlamentari Ads Toti ocupa sute, mii, zeci de mii de metri patrati, care trebuie intretinuti zilnic, care consuma curent electric pentru incalzire iarna sau aer conditionat vara Este un mare lux ca uriasa cladire sa nu aiba alta destinatie decat cea de Parlament si nu se preocupa nimeni sa contacteze lumea pentru a prospecta posibilitatea gazduirii unor organizatii internationale, ale caror chirii ar fi fost indestulatoare nu numai pentru vitamina D care-l preocupa pe dl Dragnea, ci si pentru alte vitamine, ba poate si pentru problema copiilor flamanzi, care nu-l preocupa deloc Vitamina D nu tine de foame Presa relata anul trecut ca, in Romania, un numar de 400 000 copii s-ar culca seara nemancati Este posibil ca cifra sa fie exagerata, dar chiar daca ar fi dublul realitatii, tot te infiori, auzind ca, pe partid, il intereseaza mai mult vitamina decat foamea Nu intru in detalii privind modul cum ar putea ajunge fondurile si, mai ales, mancarea la acesti vitregiti ai soartei, dar imi aduc aminte de o situatie mai veche, atunci cand, tot presa straina relata despre multimea copiilor romani care se duc la scoala fara sa fi mancat dimineata Ads Premierul Nastase, ca un poliglot ce era, s-a aratat mult mai sensibil la ce citea in presa straina A inventat numaidecat programul "cornul si laptele" care, cu unele modificari, functioneaza si astazi Nu le-a dat copiilor vitamine sau aspirine, le-a dat mancare, domnule Dragnea Vitaminele nu inlocuiesc alimentele - este ceea ce citim in orice prospect Vitamnele sunt adesea "un supliment alimentar", asa cum ne anunta reclamele tv Ele pot fi utile numai pe fondul unei alimentatii corecte si, bineintele, suficiente Ce gandeste domnul Dragnea sa obtina, oferind vitamina D celor 400 000 de copii care se culca seara nemancati? Un conducator responsbil ar pune pe primul plan alimentatia corecta si asigurarea unui minim de principii alimentare, calorii, minerale, inclusiv vitamine, direct prin alimente Abia dupa ce alimentele si-au facut datoria, efectul lor poate fi stimulat prin medicamente, inclusiv vitamine Faptul ca domnul Dragnea profita de momentul lansarii proiectului de buget ca sa-si plaseze o idee populista, in speranta ca aici s-ar ascunde un izvor de voturi, mi se pare dezgustator Si este cu atat mai imund, cu cat pune sanatatea copiilor ca miza in jocurile sale electorale Daca acestia au nevoie mai intai de vitamina D, de alta vitamina, de mancare, de hainute sau de incaltaminte, aceste lucruri ar trebuie sa intre in analiza unor experti, altii decat un inginer de transporturi, raspopit in vanator de voturi Rolul domnului Dragnea la faimoasa sedinta CEx era insa sa medieze neintelegerile intre primari si Guvern, sa nu ocoleasca situatia grava a municipiului Bucuresti, unde se pare ca insusi liderul partidului adanceste falia creata intre primarul general al Capitalei si cei de la sectoare Iar cu privire la vitamina D, pe care "daddy" o ofera cu atata culanta copiilor, nu pot incheia decat citand din intelepciunea unui mare medic al antichitatii, vestitul Hipocrate, autorul urmatoarelor intelepte cuvinte, de care poate domnul Dragnea n-a auzit: "Hrana ar trebui sa va fie medicament si nu medicamentul hrana" Ads Scrie pe Ziare Com Citeste si: USR cere demisia șefului AEP după ce a fost trimis în judecată pentru abuz în serviciu USR a anunţat, luni, prin vocea purtătorului de cuvânt Ionuţ Moşteanu, că îi cere demisia şefului AEP, Costantin Mituleţu Buică, trimis în judecată pentru abuz în serviciu, în cazul De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Noul ministru al Inovării, Cercetării și Digitalizării, Florin Roman, a stârnit revolta opiniei publice după ce a ieșit la iveală că și-a plagiat lucrarea de disertație Premierul Ciucă # Liviu Dragnea vitamina D copii , # Liviu Dragnea sedinta CEx , # Liviu Dragnea concluzii sedinta , # buget 2019 marile muncicipii , # proiectul de buget primaria Bucuresti Ne puteți urmări și pe pagina noastră de Facebook sau pe Google News Sursa: Ziare com Comentarii Braila Click pentru a vedea sistemul de punctaj "> rank 5 Atentie mare la propunerile unui rom condamnat penal!! Acest dezechilibrat emotional va poate infecta cu ce vrea el! Poate sa foloseasca substante rusesti Vezi tot Cucucorapshan Click pentru a vedea sistemul de punctaj "> rank 4 Acoperitii Serviciilor in actiune! Cer bani ca doar asa sunt platiti pentru petardele lansate! De ce Serviciile Secrete din Romania au de 4 ori bugetul Vezi tot Vezi toate comentariile (15) Adauga comentariu Parteneri Ziare Com Adevarul ro Romania este singura tara din Uniunea Europeana care se afla in "scenariul verde" COVID DigiSport ro Decizia luata de Mercedes dupa ce FIA a respins contestatia formulata la finalul Marelui Premiu de la Abu Dhabi DigiSport ro Suma ametitoare pe care ar fi pariat-o Anamaria Prodan pe victoria lui Lewis Hamilton Ads Top stiri din Politic USR cere demisia șefului AEP după ce a fost trimis în judecată pentru abuz în serviciu De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Prin câte schimbări de guverne a trecut Raed Arafat Politicienii au încercat să scape de acesta dar sistemul pentru situații de urgență ”este construit să depindă de el” Nicușor Dan pune capăt a zeci de afaceri imobilizare aprobate de Gabriela Firea „42 de PUZ-uri vor fi analizate de Consiliul General” Blocurile ce ar trebui demolate Scuarul monumentului Luigi Cazzavillan, înscris în lista monumentelor istorice ale Capitalei, a fost distrus Sinecuri de partid La Loteria Română, norocul surâde clientelei politice Toate stirile din Politic Ads Ads Urmărește-ne pe: Klaus Iohannis Nicusor Dan Vlad Voiculescu Politica Opinii Marcel Ciolacu Dacian Ciolos Dan Barna Victor Ponta Nicusor Dan Gabriela Firea Catalin Predoiu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 